ปัญหาการขาดงบประมาณ ในการปกปักษ์รักษาพืชและสัตว์ ที่ล่อแหลมต่อการสูญพันธุ์ของออสเตรเลีย
รัฐมนตรีว่าการกระทรวงสิ่งแวดล้อมออสเตรเลีย ปีเตอร์ การ์เร็ตต์ เตือนว่า อาจต้องล้มเลิกความเพียรพยายามปกปักรักษาพืชและสัตว์ ที่ล่อแหลมต่อ
เขากล่าวว่ารัฐบาลออสเตรเลีย มีแผนที่จะมุ่งคุ้มครองระบบนิเวศน์ที่เปราะบางแทนการคุ้มครองพืชหรือสัตว์เป็นพันธุ์ๆ ไป รัฐมนตรีว่าการกระทรวงสิ่งแวดล้อมออสเตรเลียปีเตอร์ การ์เร็ตต์ กล่าวว่า การคุ้มครองความหลากหลายด้านชีวภาพ ของออสเตรเลียยังใช้ไม่ได้เขาเสนอให้ใช้วิธีการที่ดียิ่งขึ้น ในการคุ้มครองพืชหรือสัตว์ที่ล่อแหลมต่อการสูญพันธุ์ ออสเตรเลียกำลังมองหาวิธีการที่ได้ผลคุ้มค่ากับเงินที่ลงทุนไปมาคุ้มครองสิ่งแวดล้อมในขณะที่การชะลอตัวลงของเศรษฐกิจโลก กำลังกระทบกระเทือนงบประมาณของออสเตรเลียอย่างหนักหน่วง การมุ่งคุ้มครองระบบนิเวศน์ทั้งระบบ แทนการมุ่งคุ้มครองสัตว์หรือพืชเป็นรายพันธุ์ไปเป็นส่วนหนึ่งของแผนการของรัฐบาลออสเตรเลียเรื่องที่ว่านี้จะรวมถึงการเพิ่มความเพียรพยายาม เพื่อพิทักษ์รักษาแนวโขดหินปะการังGreatBarrier Reef ด้วย แนวโขดหินปะการังดังกล่าว ทอดยาวไปตามแนวชายฝั่งภาคตะวันออกเฉียงเหนือของออสเตรเลียเป็นระยะทางยาวสองพันกว่ากิโลเมตร ในบริเวณนั้นมีสัตว์จำพวกหอย และปลาหมึกปลา งูทะเลและนกหลายต่อหลายพันธุ์อาศัยอยู่ บริเวณที่ได้รับการยกย่องว่าเป็นเขตมรดกโลกแห่งนี้มีผู้เดินทางมาชมกันปีละสองล้านกว่าคน แต่การที่อุณหภูมิของน้ำในมหาสมุทรร้อนขึ้นมลพิษ และการจับปลามากเกินควรกำลังทำให้บริเวณดังกล่าวเสื่อมโทรมลงไป ออสเตรเลียก็เหมือนๆ กับประเทศส่วนมากคือต้องทำให้การขยายตัวของเศรษฐกิจ กับการคุ้มครองสิ่งแวดล้อมสมดุลย์กัน รัฐมนตรีว่าการกระทรวงสิ่งแวดล้อมออสเตรเลียปีเตอร์ การ์เร็ตต์กล่าวไว้ตอนนี้ว่า "นอกจากเรื่องที่เกียวกับความรู้สึกสังวรณ์และวัฒนธรรมแล้วยังมีเรื่องคุณค่าทางเศรษฐกิจด้วย ถ้าเราพิจารณาคุณค่าของแนวโขดหินปะการัง GreatBarrier Reef ซึ่งได้รับการยกย่องว่าเป็นเขตมรดกโลกนั้นจะเห็นว่า เป็นบริเวณที่มีโขดหินปะการังและสัตว์น้ำชุมนุมกันอยู่หลายหลากชนิดเลยทีดียว นอกจากนี้ บริเวณดังกล่าว ยังนำรายได้มาบำรุงเศรษฐกิจของเรานับพันๆล้านเหรียญสหรัฐทุกปีอีกด้วย" รัฐบาลออสเตรเลียมีความคิดว่า ความหลายหลากทางชีวภาพเป็นพื้นฐานรองรับคุณภาพของชีวิต เศรษฐกิจและเอกลักษณ์ของชาติ ในออสเตรเลียนั้นพืชและสัตว์ที่กำลังล่อแหลมต่อการสูญพันธุ์มีจำนวน 1,770 ชนิด นอกจากนี้บุปผชาติ และสัตว์ประจำถิ่นในทวีปแห่งนั้นกำลังมีจำนวนลดน้อยถอยลงไปอย่างรวดเร็ว ในบัญชีรายชื่อสัตว์ต่างๆ ที่ล่อแหลมต่อการสูญพันธุ์มากเหลือเกินนั้นมีปลาฉลามเทาGreyNurse และกบ Armoured Mist ซึ่งเป็นกบที่ไม่มีผู้ใดพบเห็นมาตั้งแต่กลางช่วงพุทธทศวรรษที่2530 นั้นรวมอยู่ด้วย สำหรับปลาฉลามเทา Grey Nurse ซึ่งอยู่ทางภาคตะวันออกของออสเตรเลียเหลืออยู่ราวๆ500 ตัว นักวิทยาศาสตร์กล่าวว่า อัตราการสูญพันธุ์ของพืชและสัตว์ในออสเตรเลียอาจสามารถสูงขึ้นเนื่องจากการเปลี่ยนแปลงของสภาพภูมิอากาศ ขณะที่อุณหภูมิที่สูงขึ้นอาจทำให้เกิดภาวะอากาศแห้งแล้งจัดอุทกภัยและพายุบ่อยขึ้น